# The Tolkien Society

La The Tolkien Society (Societat Tolkien en català) és una associació educativa i societat literària dedicada a l'estudi i promoció de la vida i les obres de l'autor i acadèmic britànic J. R. R. Tolkien.$^{:287}$

## Activitats
### Esdeveniments

La Tolkien Society, actualment, organitza cinc esdeveniments anuals:
* El Birthday Toast (brindis d'aniversari) se celebra el dia del seu naixement, el 3 de gener. La societat demana als seguidors de tot el món que facin un brindis per "The Professor" (El professor) a les 21:00 hora local. Alguns grups locals (coneguts com a "smials") celebren els seus propis esdeveniments del "Birthday Toast". En els darrers anys han guanyat protagonisme les xarxes socials, amb els seguidors compartint fotografies d'ells mateixos brindant per Tolkien en plataformes com Facebook o Twitter.
* El Tolkien Reading Day (Dia de la lectura de Tolkien) se celebra el dia de l'aniversari de la caiguda de Sàuron, el 25 de març. L'objectiu és promoure la lectura d'algun text de Tolkien sobre un tema particular escollit anualment pel comitè de la Tolkien Society. Aquesta idea va ser proposada originàriament a la societat per Sean Kirst, periodista del The Post-Standard, el 2002, celebrant-se el primer Tolkien Reading Day el 25 de març de 2003.
* L'AGM and Springmoot se celebra durant una setmana a l'abril. Tot i que la Reunió General Anual és el principal aspecte d'aquest esdeveniment, aquesta setmana també inclou un sopar anual i una xerrada realitzada per un convidat. L'AGM and Springmoot canvia la seva localització cada any, essent una oportunitat pels membres de passar la resta de la setmana visitant la ciutat.
* El The Tolkien Society Seminar (Seminari de la Tolkien Society) és un esdeveniment que se celebra durant un dia a l'estiu, consistent en un seguit de conferències sobre un tema concret.
* L'Oxonmoot se celebra durant la setmana més propera als aniversaris de Bilbo i Frodo, el 22 de setembre. Consisteix en una conferència celebrada a Oxford des del 1991. Amb uns 200 assistents, se celebren conferències acadèmiques, concursos, disfresses i un servei religiós a la tomba de Tolkien, al cementiri de Wolvercote.

### Grups locals

Els grups locals afiliats a la Tolkien Society es coneixen com a "smials", el nom utilitzat pels caus de hòbbit a The Lord of the Rings. Un smial de la Universitat de Cambridge, conegut com el "Cambridge Tolkien Society" i "Minas Tirith", ha publicar la revista digital Anor des de la dècada de 1980.$^{:1137}$

### Premis

Els premis de la Tolkien Society es van establir el 2014 per "reconèixer l'excel·lència en els camps de la investigació i l'afició sobre Tolkien". Els premis se celebren anualment i s'anuncien durant el sopar anual del cap de setmana de l'AGM and Springmoot. Alguns dels guanyadors han estat Christopher Tolkien, Tom Shippey, John Garth o Jenny Dolfen.

## Referències

* 1 2 Scull, Christina; Hammond, Wayne G. The J.R.R. Tolkien Companion and Guide. Reader's Guide. Londres: HarperCollins, 2006. ISBN 0-00-714918-2.
* ↑ «Birthday Toast». The Tolkien Society. [Consulta: 25 octubre 2015].
* ↑ «J.R.R. Tolkien Fans Around The World Are Toasting His 123rd Birthday». BuzzFeed, 04-01-2015. [Consulta: 2 novembre 2015].
* ↑ «Reading Day». The Tolkien Society. [Consulta: 25 octubre 2015].
* ↑ «The International Tolkien Reading Day: Looking back on how it started, in Syracuse». Syracuse.com, 20-03-2006. [Consulta: 2 novembre 2015].
* ↑ «AGM and Springmoot». The Tolkien Society. [Consulta: 25 octubre 2015].
* 1 2 «The Hobbit: Welcome to the world of Tolkien mania». The Daily Telegraph, 12-12-2014. [Consulta: 4 novembre 2015].
* ↑ «Hobbit fans in four-day Oxonmoot». Oxford Mail, 12-09-2012. [Consulta: 2 novembre 2015].
* ↑ «Oxonmoot». The Tolkien Society. [Consulta: 25 octubre 2015].
* ↑ «Tolkien fans hold annual Oxonmoot in Oxford». BBC News, 24-09-2011. [Consulta: 4 novembre 2015].
* ↑ «Smials». The Tolkien Society. [Consulta: 25 octubre 2015].
* ↑ «Anor». Cambridge Tolkien Society. [Consulta: 20 novembre 2015].
* ↑ «Announcing the inaugural Tolkien Society Awards». TheOneRing.net, 02-04-2014. [Consulta: 3 novembre 2015].
* ↑ «Awards». The Tolkien Society. [Consulta: 4 novembre 2015].

## Enllaços externs

* Pàgina web oficial (anglès)
* The Tolkien Society a Tolkien Gateway (en anglès)